
Kulgu sadama maa-ala detailplaneeringu
vastuvõtmine ja avaliku väljapaneku korraldamine 

1. Asjaolud ja menetluse käik

Detailplaneeringu algatamise ettepaneku esitas Narva Linnavalitsuse Arhitektuuri- ja Linnaplaneerimise Amet ning planeering algatati 05.04.2007 Narva Linnavolikogu otsusega nr 112. 
Vastuvõtmisele esitatud Kulgu sadama maa-ala detailplaneeringus kavandatakse rajada laevateenindussadam, Narva Noorte Meremeeste Klubi sadam, matkelaevade sadam, riiklike institutsioonide sadam, juurdepääsuteed ja parkla. Kokku määratakse ehitusõigus 6 uuele hoonele. Säilib olemasolev olukord Kulgu Sadam 13 krundil. Juurdepääs planeeringualale toimub ala põhjaosast piki Kulgusadama teed. Parkimine ja transport toimub ühiselt kruntidevahelisel avalikult kasutataval transpordimaa alal, mida ei tohi ühegi krundi piires sulgeda. Määratakse tehnovõrkude asukohad ning lahendatakse heakorrastuse küsimused. Planeeringuala suurusega ca 4,1 ha hõlmab Narva veehoidla poolsaart ja osa akvatooriumist.
Narva linna üldplaneeringu järgi on planeeritava ala maakasutuse sihtotstarbeks määratud tootmishoonete maa (sadama ala). Käesolev detailplaneering ei sisalda kehtiva üldplaneeringu muutmise ettepanekut ning on koostatud vastavuses Planeerimisseaduse ja lähteülesande nõuetega. 

23.03.2010 kooskõlastas Narva Linnavalitsuse Arhitektuuri- ja Linnaplaneerimise Amet OÜ Hendrikson & Ko poolt koostatud Kulgu sadama maa-ala detailplaneeringu. 

2. Õiguslikud alused
2.1. Vastavalt kohaliku omavalitsuse korralduse seaduse § 22 lõikele 2, Planeerimisseaduse § 18 lõikele 1, lõike 2 punktile 2, lõikele 6, lõikele 61 ja lõike 7 punktile 2, § 19 punktile 1 kohalik omavalitsus teeb planeeringu vastuvõtmise otsuse ja korraldab planeeringu avaliku väljapaneku.
2.2. Narva Linna ehitusmääruse § 10 lõike 2 punkti 1 kohaselt linnavolikogu teeb otsuse planeeringu vastuvõtmiseks.
3. Otsus
Võtta vastu Kulgu sadama maa-ala detailplaneering ja suunata avalikule väljapanekule.
4. Rakendussätted
4.1. Narva linna Arhitektuuri- ja Linnaplaneerimise Ametil avaldada otsus kohaliku omavalitsuse veebilehel ja ajalehes, milles Narva linn avaldab ametlikke teateid. 
4.2. Määrata detailplaneeringu avaliku väljapaneku korraldajaks Narva Linnavalitsuse Arhitektuuri- ja Linnaplaneerimise Amet.
4.3. Käesolev otsus jõustub teatavakstegemisest. 
4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

